section_heading: O albumu
paragraph_text: The Bastardz je svojim prvim EP-em i velikim hitom "Tvoja ljubav" odnosno engleskom verzijom te skladbe "Your Love", pobudio veliki interes hrvatske glazbene scene što je bio odličan uvod za objavljivanje prvog studijskog albuma. Materijal za novi album sniman je u Amsterdamu, studio Master Factory tijekom ljeta i jeseni 1996. godine. Osim već od ranije poznatih hitova, na albumu se nalaze još neke uspješnice kao sto su "Disco", "Ritam Ljubavi" te "Luda zbog tebe". Snimljeni su vrlo zanimljivi videospotovi u režiji Radislava Jovanova - Gonza u New Yorku i New Jerseyu.